als_Latn dik_Latn sag_Latn
Khloe nuk mund të bëjë dot fëmijë? Yllin e KUWTK e kap paniku: “Mbylle gojën!”
Kim Kardashian një javë më parë i kërkoi publikisht në “reality show” motrës së saj Khloe që të ishte nëna e saj zëvendësuese e të mbartte në bark fëmijën e tretë të Kim. Khloe më në fund ka pranuar, edhe pse dëshiron që, parimisht, të bëhet nënë vetë për herë të parë. Ajo vendosi të shkonte të vizitohej te gjinekologu. Gjatë gjithë kohës Khloe ka qenë në stres pasi mendonte se nuk mund të mbetej shtatzënë.
Mjeku i fertilitetit i ka thënë yllit të “reality show” se ajo ka më pak folikula, të cilat mbajnë vezoret, sesa gratë e tjera në moshën e saj. Në episodin e djeshëm të “Keeping Up With The Kardashians”, Khloe dhe Kim kanë qenë te mjeku dhe menjëherë pasi ai u ka thënë se vezoret e Khloe janë më të pakta në numër se një grua normale 32-vjeçare, vajza është alarmuar duke i bërtitur.
“Mbylle gojën! Kjo absolutisht ishte diçka që nuk e prisja. Po sikur të mos ngelem dot shtatzënë?”- është shprehur Khloe.
Khloe dëshiron që i dashuri i saj Tristan dhe ajo të bëhen prindër, edhe pse në fakt ai e ka një fëmijë.
“Unë do e pranoj propozimin. Dua të kem një familje. Dua shumë të bëhem nënë dhe e ndiej brenda vetes që do të ndodhë”,- është shprehur ylli i KUWTK.
Tristan dhe Khloe janë në një lidhje që prej vitit të kaluar, një marrëdhënie që nuk do të çuditeshim nëse përmbyllet në martesë./Blitz.al/
als_Latn als_Latn als_Latn als_Latn als_Latn als_Latn als_Latn